62020TO0760_INF
Rettens kendelse (Anden Afdeling) af 10. august 2021 –Jakeliūnas mod ESMA
(Sag T-760/20)
»Annullations- og passivitetssøgsmål – anmodning om iværksættelse af en undersøgelse – afslag fra ESMA’s formand – retsakt, der ikke kan gøres til genstand for et søgsmål – afvisning – påstand om pålæg – manglende kompetence«
1.
Retslig procedure – stævning – formkrav – fastlæggelse af søgsmålets genstand – kort fremstilling af anbringenderne – utvetydig formulering af sagsøgerens påstande
(Statutten for Domstolen, art. 21 og 53; Rettens procesreglement, art. 76)
(jf. præmis 16)
2.
Annullationssøgsmål – retsakter, der kan være genstand for søgsmål – retsakter, der tilsigter at skabe retsvirkninger – begreb – betingelser
(Art. 263 TEUF)
(jf. præmis 24)
3.
Annullationssøgsmål – retsakter, der kan være genstand for søgsmål – formanden for Den Europæiske Værdipapir- og Markedstilsynsmyndigheds (ESMA) afslag på at iværksætte en undersøgelse af en angivelig overtrædelse af EU-retten – ikke omfattet
(Art. 263 TEUF; Europa-Parlamentets og Rådets forordning nr. 1095/2010, art. 17, stk. 2, og art. 22, stk. 4, samt Europa-Parlamentets og Rådets forordning 2019/2175; Rådets forordning nr. 1/2003)
(jf. præmis 25 og 29-33)
4.
Passivitetssøgsmål – fysiske eller juridiske personer – undladelser, der kan være genstand for søgsmål – Den Europæiske Værdipapir- og Markedstilsynsmyndighed (ESMA) angivelige undladelse af at vedtage en retsakt, der kan anfægtes ved et annullationssøgsmål – ikke omfattet – påstand om, at det fastslås, at ESMA har udvist passivitet – afvisning
(Art. 263 TEUF og 265 TEUF; Europa-Parlamentets og Rådets forordning nr. 1095/2010, art. 17 og art. 22, stk. 4)
(jf. præmis 37-39)
5.
Annullationssøgsmål – Unionens retsinstansers kompetence – påstand om, at en institution meddeles et påbud – afvisning
(Art. 263 TEUF)
(jf. præmis 40)
Angående
I det væsentlige dels et søgsmål i henhold til artikel 265 TEUF med påstand om at det fastslås, at ESMA har handlet retsstridigt ved ikke at iværksætte en undersøgelse af en overtrædelse af Europa-Parlamentets og Rådets direktiv 2003/6/EF af 28. januar 2003 om insiderhandel og kursmanipulation (markedsmisbrug) (EUT 2003, L 96, s. 16), dels et søgsmål i henhold til artikel 263 TEUF med påstand om annullation af den afgørelse, som var indeholdt i skrivelse fra ESMA’s formand af 20. oktober 2020 om afslag på at iværksætte nævnte undersøgelse.
Konklusion
1)
Den Europæiske Værdipapir- og Markedstilsynsmyndighed (ESMA) frifindes.
2)
Stasys Jakeliūnas betaler sagsomkostningerne.